Document ID: 31998D0582

Nõukogu otsus,
6. oktoober 1998,
millega muudetakse komisjoni otsust 97/80/EÜ, milles sätestatakse nõukogu direktiivi 96/16/EÜ (piima ja piimatoodete statistiliste vaatluste kohta) rakendussätted
(98/582/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 19. märtsi 1996. aasta direktiivi 96/16/EÜ piima ja piimatoodete statistiliste vaatluste kohta, [1] eriti selle artikli 3 lõiget 2 ja artikli 6 lõiget 1,
võttes arvesse komisjoni ettepanekut
ning arvestades, et:
piima- ja piimatooteturu ühist korraldust käsitleva nõukogu 27. juuni 1968. aasta määruses (EMÜ) nr 804/68 [2] sätestatakse riikliku sekkumissüsteemiga hõlmatud või ja eraladustusabi saamise tingimustele vastava või suhtes kohaldatavad tingimused; riikliku sekkumisega hõlmatud või peab olema valmistatud otse ja üksnes pastöriseeritud koorest; seda tingimust ei kohaldata eraladustatud või suhtes; ühenduse turul või müügi eest abi andmist käsitlevate teatavate meetmete ja eelkõige komisjoni määruses (EÜ) nr 2571/97 [3] osutatud süsteemi tingimustele vastamiseks peab või olema valmistatud otse ja üksnes pastöriseeritud koorest;
ühenduse toetust saava või suur kogus võrreldes kogutoodanguga eeldab eri liiki või seireks sobiva statistilise vaatluse sisseseadmist, mille puhul võib arvesse võtta eespool nimetatud eristust;
ühise põllumajanduspoliitika veatu haldamise tagamiseks eelkõige võituru osas tuleb komisjonile esitada täpsed andmed, mis võimaldab saada usaldusväärset teavet või eri liikide ja muude piimarasva toodete kohta;
nõukogu 23. juuli 1987. aasta määruses (EMÜ) nr 2658/87 tariifi- ja statistikanomenklatuuri ning ühise tollitariifistiku kohta [4] on sätestatud või eri liikide jaotus vastavalt kaubanduses kohaldatavale koondnomenklatuuri koodile; selle lähenemisviisi järjekindluse säilitamiseks on antud sektori statistilise teabe kogumisel soovitatav järgida või sama jaotust; seetõttu tuleks muuta komisjoni 18. detsembri 1996. aasta otsust 97/80/EÜ, milles sätestatakse direktiivi 96/16/EÜ (piima ja piimatoodete statistiliste vaatluste kohta) rakendussätted [5];
teatavat liiki või ja muude piimarasva toodete puhul on praeguses etapis piisav sätestada andmete vabatahtlik kogumine ja edastamine;
alaline põllumajandusstatistika komitee (SCAS) ei ole oma eesistuja poolt kindlaksmääratud tähtaja jooksul oma arvamust esitanud; seetõttu võtab käesoleva otsusega ettenähtud meetmed vastavalt direktiivi 96/16/EÜ artiklile 7 vastu nõukogu,
ON VASTU VÕTNUD KÄESOLEVA OTSUSE:
Artikkel 1
Komisjoni otsuse 97/80/EÜ I ja II lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Luxembourg, 6. oktoober 1998

Labels: 17
19
6